དབང་བོ་བསླད་པ་དང་དེ་མ་
ཐག་རྐྱེན་ལ་ལྟོས་པའི་ཕྱིར། འཁྲུལ་ཤེས་དང་འཁྲུལ་རྒྱུ་རིགས་མི་འདྲ་བ་དུ་མ་གསུངས་པ་ལ་
དགོས་པ་ཡོད་དེ། ཕྱིའི་འཁྲུལ་རྒྱུ་ལ་བརྟེན་ནས་ནང་གི་འཁྲུལ་རྒྱུ་མཚོན་པར་བྱ་བ་དང་། འཕྲལ་
གྱི་འཁྲུལ་རྒྱུ་ལ་བརྟེན་ནས་ཕུགས་ཀྱི་འཁྲུལ་རྒྱུ་ངོས་ཟིན་པའི་ཆེད་ཡིན་པའི་ཕྱིར། འཁྲུལ་རྒྱུ་ངོ་
སྤྲད་ནས་གསུངས་པ་ལ་དགོས་པ་ཡོད་དེ། མིག་འཕྲུལ་མཁན་གྱིས་སྦྱར་བའི་སྔགས་དང་སྨན་
322

༄༅།།དབལ་མང་གསུང་འབུམ།
སོགས་ཀྱི་རྫས་ལ་བརྟེན་ནས་རྡེའུ་ཤིང་རྟ་གླང་དུ་འཁྲུལ་བ་བསྐྱེད་པ་ལྟར། གྲུབ་མཐའ་ཕྱིན་ཅི་
ལོག་དང་། གཏན་ཚིགས་ལྟར་སྣང་སོགས་ལ་བརྟེན་ནས། ཕྱིན་ཅི་ལོག་གི་འཛིན་པ་འཐད་ལྡན་
དུ་སྒྲོ་འདོགས་པའི་ཀུན་བཏགས་ཀྱི་འཁྲུལ་འཛིན་བསྐྱེད་པ་དང་། ཕུགས་ཀྱི་འཁྲུལ་རྒྱུ་བདག་
འཛིན་བག་ཆགས་དང་བཅས་པ་ལས་ཉོན་མོངས་པའི་བདུད་ཀྱི་འཁྲུལ་བ་སྣ་ཚོགས་བསྐྱེད་པ་
ཤེས་པར་བྱས་ནས། བདག་འཛིན་ཀུན་བཏགས་དང་ལྷན་སྐྱེས་ཡན་ལག་དང་བཅས་པ་ལ་
མཁས་པར་བྱ་བ་དང༌། ཐམས་ཅད་མཁྱེན་པའི་ཡེ་ཤེས་དོན་དུ་གཉེར་བའི་ཆེད་ཡིན་པའི་ཕྱིར།
དེ་ཡང་ཕྱོགས་ཙམ་སྐབས་དོན་འདིར་སྦྱར་ཚུལ་ཡོད་དེ། མདོ་སྡེ་བ་སོགས་ཀྱིས་ཚད་མ་དང་
ཚད་མིན་གྱི་འཁྲུལ་མ་འཁྲུལ་གོང་དུ་བཤད་པ་ལྟར་དང༌། སེམས་ཙམ་རྣམ་བདེན་པས་སྔོ་འཛིན་
མིག་ཤེས་དེ་སྔོན་པོ་སྔོན་པོར་སྣང་བ་དང་། སྔོན་པོ་རགས་པར་སྣང་བ་ལ་མ་འཁྲུལ་ཡང་། སྔོན་
པོ་ཕྱི་རོལ་དོན་དུ་སྣང་བ་ལ་འཁྲུལ་བར་ཁས་ལེན། རྣམ་རྫུན་པས་སྔོ་འཛིན་མིག་ཤེས་དེ་གསུམ་
ག་ལ་འཁྲུལ་བར་ཁས་ལེན་པས། རང་རིག་ཚད་མ་མ་གཏོགས་པའི་སོ་སྐྱེའི་ཤེས་པ་ཕལ་ཆེར་
གྱི་སྣང་ཆ་ལ་འཁྲུལ་སྣང་གིས་མ་བསླད་པ་མེད་པར་འདོད། ཐལ་འགྱུར་བའི་ལུགས་ལ་སངས་མ་
རྒྱས་ཚུན་ཆད་དུ་མཉམ་བཞག་མི་རྟོག་ཡེ་ཤེས་དང༌། རྒྱུན་མཐའ་བའི་རྒྱུད་ཀྱི་སེམས་བསྐྱེད་ལྟ་
བུ་མ་ཡིན་པ་ལ་མ་རིག་བག་ཆགས་ཀྱིས་མ་བསླད་པ་མེད་པས་འཁྲུལ་ཤེས་དང་། སངས་རྒྱས་
ཀྱི་སར་འཁྲུལ་བ་གཏན་དུ་ལོག་པར་ཁས་ལེན་པ་སོགས་གྲུབ་མཐའ་སོ་སོའི་ལུགས་ཀྱི་བློ་
འཁྲུལ་མ་འཁྲུལ་དང༌། ཚད་མ་དང་ཚད་མིན་གྱི་རྣམ་གཞག་གཏན་ལ་ཕབ་སྟེ་སོ་སོའི་ཕྱི་ནང་གི་
འཁྲུལ་རྒྱུ་སྤྱི་དང་། ཁྱད་པར་དུ་རིགས་པ་ཡང་དག་ལྟར་སྣང་གི་ཁྱད་པར་མ་ནོར་བའི་སྤང་བླང་
རང་རྒྱུད་ལ་སྦྱར་ཏེ་སྒྲིབ་གཉིས་ཀྱི་དཔུང་ཚོགས་འཇོམས་པ་ལ་འབད་པར་བྱའོ། །ལྷས་སྦྱིན་
དང་མཆོད་སྦྱིན་གཉིས་ཀྱིས་སྔོན་པོ་གཅིག་ལ་བལྟས་བའི་ཚེ། གཅིག་ལ་སྣང་བའི་སྔོན་པོ་དེ་
གཅིག་ཤོས་ལ་མི་སྣང་བ་ནི་རིགས་རྒྱན་དང་། སྣང་བ་ནི་སྡེ་བདུན་རྒྱན་གྱི་ཚིག་ཟིན་ལྟར་ཡིན་
པ་སོགས་སེམས་ཙམ་གྱི་ལུགས་གཅིག་པུ་གཞིར་བཞག་པ་ལ་ཡང་གང་ཟག་མཆོག་དམན་སོ་
སོ་དང་། རིགས་དྲུག་སོ་སོའི་སྣང་ཚུལ་མི་འདྲ་བའི་ཞིབ་ཆ་ཤིན་ཏུ་མང་ན་ཡང་། བལྟ་བྱ་ཐུན་
མོང་བའི་ཚེ་གཅིག་ལ་སྣང་བའི་སྔོན་པོ་དེ་གཅིག་ཤོས་ལ་སྣང་ཡང་། གཅིག་ལ་སྣང་བའི་ཆ་དེ་
གཅིག་ཤོས་ལ་མི་སྣང་བར་ཁས་ལེན་དགོས་ཏེ། དང་བོ་ནི་རིགས་མཐུན་གྱི་བག་ཆགས་མཐུན་
པར་སད་པས་འགྲུབ། གཉིས་པ་ནི་རྒྱུད་གཞན་ཡིན་ལ། དེ་རང་བཞིན་མ་འདྲེས་པའི་རིགས་པ་
323

༄༅།།དབལ་མང་གསུང་འབུམ།
དང་།
བུ་རམ་གྱི་རོ་མྱོང་ཚུལ་སོགས་ཀྱིས་འགྲུབ་པའི་ཕྱིར་སྙམ་སྟེ་དཔྱད་པར་བྱའོ། །
ཡུལ་གྱི་གྲངས་བརྩི་ཚུལ་དུ་མ་ཡོད་དེ། ཚད་མ་དང་ཚད་མིན་གྱི་ཡུལ་ལ་སྣང་ཡུལ། ཞེན་
ཡུལ། འཇུག་ཡུལ། གཟུང་ཡུལ་བཞིའམ། སྣང་ཡུལ། གཟུང་ཡུལ། ཞེན་ཡུལ། འཛིན་སྟངས་ཀྱི་
ཡུལ་བཞི་ལ་བརྩི་བའི་ལུགས་གཉིས་དང་། ཡང་སྣང་ཡུལ། གཟུང་ཡུལ། དམིགས་ཡུལ། འཛིན་
སྟངས་ཀྱི་ཡུལ་བཞི་བཤད་པ་དང་། འདྲེན་ཚུལ་མི་འདྲ་བ་གཞན་ཡང་ཡོད་པའི་ཕྱིར། འཇུག་
ཡུལ་གྱི་མཚན་ཉིད་ཡོད་དེ། ཆོས་དེའི་བླང་དོར་ལ་ཞུགས་པ་ན་མི་བསླུ་བ་དེ་དེ་ཡིན་པའི་ཕྱིར།
དེ་ལ་མེས་བཙོ་སྲེག་བྱེད་པ་ལྟ་བུ་གནས་སྐབས་ཀྱི་འཇུག་ཡུལ་དང་། འགོག་བདེན་ལྟ་བུ་མཐར་
ཐུག་གི་འཇུག་ཡུལ་གཉིས་ཡོད་པའི་ཕྱིར། འདི་རིགས་རྒྱན་ལྟར་ཡིན་ཀྱང་སྐྱེས་བུའི་འཇུག་
ཡུལ་གཞིར་བཞག་ཡིན་ནོ། །ཞེས་པ་སོ་སོའི་འཇུག་ཡུལ་ཡོད་དེ། ཚད་མའི་ཡུལ་གྱི་གཙོ་
བོ་ནི་ཚད་མའི་འཇུག་ཡུལ་ཡིན་ལ། ལོག་ཤེས་ཀྱི་ཡུལ་གྱི་གཙོ་བོ་མེད་པས་དེའི་འཇུག་ཡུལ་
མེད་ཀྱང་། ཚད་མིན་གྱི་བློའི་འཇུག་ཡུལ་ཡོད་དེ། སྣང་ལ་མ་ངེས་པའི་བློ་ནི་འཇུག་ཡུལ་གྱི་སྒོ་
ནས་བཞག་པའི་ཕྱིར། རྟོག་པའི་གཟུང་ཡུལ་དང་འཛིན་སྟངས་ཀྱི་དོན་མི་འདྲ་སྟེ། རྟོག་པའི་སྣང་
ཡུལ་དང་གཟུང་ཡུལ་དོན་གཅིག་ལ། སྣང་ཡུལ་དང་འཛིན་སྟངས་ཀྱི་ཡུལ་འགལ་བར་འདོད་
པའི་ཕྱིར། རྟོག་པ་དེའི་དམིགས་ཡུལ་དང་ཞེན་ཡུལ་ངོན་མི་གཅིག་ཀྱང་འགལ་བ་མིན་ཏེ། བུམ་
པ་དེ་བུམ་འཛིན་རྟོག་པའི་དམིགང༌། ་ཡུལ་དང་ཞེན་ཡུལ་གཉིས་ཀ་ཡིན་པའི་ཕྱིར། སྣང་ཡུལ་
གཟུང་ཡུལ་ཡོད་པ་ལ་ཤེས་པ་ཁོ་ནར་མ་ངེས་ཏེ། དབང་ཤེས་དེ་དང་དེའི་སྣང་ཡུལ་དང་གཟུང་
ཡུལ་ནི་རྟེན་གྱི་དབང་བོ་དེའི་སྣང་ཡུལ་དང་གཟུང་ཡུལ་དུ་འཇོག་དགོས་པའི་ཕྱིར། གང་ཟག་གི་
ཡུལ་བཞི་ཀ་ཡོད་དེ། ཤེས་པ་དེ་དང་དེའི་ཞེན་ཡུལ་དམིགས་ཡུལ་སོགས་ལ་རང་རྒྱུད་ལྡན་གྱི་
གང་ཟག་དེས་ཀྱང་ཞེན་པ་དང་དམིགས་པའི་སྒོ་ནས་ཡུལ་དུ་བྱེད་པའི་ཕྱིར། རྟོག་པའི་ཞེན་ཡུལ་
དང་འཛིན་སྟངས་ཀྱི་ཡུལ་དོན་གཅིག་ཀྱང་། རྟོག་བྲལ་གྱི་ཞེན་ཡུལ་དང་འཛིན་སྟངས་ཀྱི་ཡུལ་
དོན་གཅིག་པར་ཁས་ལེན་མི་རུང་སྟེ། རྟོག་བྲལ་གྱི་བློའི་ཞེན་ཡུལ་མེད་པའི་ཕྱིར། དེས་ན་མངོན་
སུམ་ཚད་མའི་སྣང་ཡུལ། གཟུང་ཡུལ། འཛིན་སྟངས་ཀྱི་ཡུལ་གསུམ་དོན་གཅིག་པར་ཁས་ལེན་
ནོ། །ཞེན་ཡུལ་དང༌། སྣང་ཡུལ་གྱི་ཁྱད་པར་ཡོད་དེ། བློ་དེས་ཞེན་པའི་སྒོ་ནས་རིག་པར་བྱ་བ་
དེ་དེའི་ཞེན་ཡུལ་གྱི་མཚན་ཉིད་དང་། བློ་དེའི་སྣང་དོན་སྣང་བའི་སྒོ་ནས་རིག་པར་བྱ་བ་དེ་དེའི་
སྣང་ཡུལ་གྱི་དོན་ཡིན་པའི་ཕྱིར། ཞིབ་ཆ་མཐའ་དཔྱོད་དུ་འཆད་དོ། །སེམས་དང་སེམས་བྱུང་
324

༄༅།།དབལ་མང་གསུང་འབུམ།
གི་དངོས་རྟོགས་དང་ཤུགས་རྟོགས་ཀྱི་རྣམ་གཞག་ཀྱང་ཤེས་དགོས་པ་ཡིན་ཏེ། བློ་དེ་ལ་ཆོས་
དེའི་རྣམ་པ་ཤར་བའི་སྒོ་ནས་རྟོགས་པ་ནི་དངོས་སུ་རྟོགས་པའི་དོན་དང༌། བློ་དེ་ལ་ཆོས་དེའི་
རྣམ་པ་མ་ཤར་ཡང་ཕྱིས་སུ་བློ་ཁ་ཕྱོགས་པ་ཙམ་གྱིས་བློ་གཞན་ལ་ལྟོས་པ་མེད་པར་རང་སྟོབས་
ཀྱིས་ངེས་པ་འདྲེན་པ་དེ་ཤུགས་རྟོགས་ཀྱི་དོན་ཡིན་པའི་ཕྱིར། འདིའི་མཚན་གཞི་ཡོད་དེ། སྒྲ་མི་
རྟག་པར་རྟོགས་པའི་རྗེས་དཔག་གིས་སྒྲ་མི་རྟག་པ་དངོས་སུ་རྟོགས་པའི་ཤུགས་ལ་སྒྲ་རྟག་པས་
སྟོང་བར་རྟོགས་པས། སྒྲ་རྟག་སྟོང་ནི་སྒྲ་མི་རྟག་པར་རྟོགས་པའི་རྗེས་དཔག་གི་ཤུགས་གཞལ་
དང་། བུམ་པས་དག་པའི་ས་ཕྱོགས་འཛིན་པའི་དབང་མངོན་གྱིས་ས་ཕྱོགས་དེ་དངོས་སུ་གཞལ་
བའི་ཤུགས་ལ་བུམ་མེད་གཞལ་བས།
ཕྱིར།
བུམ་མེད་དེ་དེའི་ཤུགས་གཞལ་ཡིན་པ་ལྟ་བུ་ཡིན་པའི་
རིགས་པའི་སྟོབས་ཤུགས་ཀྱིས་རྟོགས་པ་དང་ཤུགས་རྟོགས་གཉིས་ཀྱི་ཁྱད་པར་ཡོད་དེ།
རིགས་པའི་སྟོབས་ཤུགས་ཀྱིས་རྟོགས་པ་ཙམ་གྱིས་ཤུགས་ལ་རྟོགས་མི་ནུས་པའི་ཕྱིར། དཔེར་
ན་བྱས་ན་མི་རྟག་པས་ཁྱབ་པ་འཇལ་བའི་ཚད་མ་དེས་སྤྱི་ཁྱབ་ཀྱི་ཚུལ་དུ་སྒྲ་རྟག་འཛིན་གྱི་སྒྲོ་
འདོགས་ཆོད་ཀྱང་། བློ་གཞན་ལ་མ་ལྟོས་པར་རང་ཉིད་བློ་ཁ་ཕྱོགས་པ་ཙམ་གྱིས་སྒྲ་མི་རྟག་
པ་ལ་ངེས་པ་འདྲེན་མི་ནུས་པ་ལྟ་བུ་ཡིན་པའི་ཕྱིར། སེལ་འཇུག་དང་སྒྲུབ་འཇུག་གི་ཁྱད་པར་
ཡོད་དེ། རྟོག་པ་དང་རྗོད་བྱེད་ཀྱི་སྒྲ་རྣམས་ཡུལ་ལ་སེལ་འཇུག་དང༌། མངོན་སུམ་རྣམས་ཡུལ་
ལ་སྒྲུབ་འཇུག་ཡིན་པའི་ཕྱིར། སེལ་འཇུག་གི་དོན་ཡོད་དེ། རང་ཡུལ་ལ་ཆ་ཤས་སུ་ཕྱེ་ནས་
འཇུག་པ་དེ་ཡིན་པའི་ཕྱིར། ཆ་ཤས་སུ་ཕྱེ་ནས་འཇུག་པའི་དོན་ཡོད་དེ། ཆོས་གཞན་བཅད་ཅིང་
བཀག་པའམ། ཡིན་མིན་གྱི་ཆ་སོ་སོར་ཕྱེ་ནས་འཇུག་པ་དེ་ཡིན་པའི་ཕྱིར། མཚན་གཞི་ནི་ཡོད་
དེ། བུམ་འཛིན་རྟོག་པས་བུམ་པ་འཛིན་པའི་ཚེ་བུམ་པ་དང་བུམ་པའི་དོན་སྤྱི་འདྲེས་པ་ལྟ་བུར་
སྣང་ཞིང་། འདྲེས་པའི་ཚུལ་གྱིས་བུམ་པར་བཟུང་བས་བུམ་པ་མ་ཡིན་པའི་ཆོས་གཞན་བུམ་པ་
ཡིན་པའམ། རང་གི་ཡུལ་ཡིན་པ་བཀག་པའི་ཚུལ་གྱེས་འཇུག་པ་དེ་ཡིན་པའི་ཕྱིར། སྒྲུབ་འཇུག་
གི་དོན་ཡོད་དེ། སྒྲུབ་པའི་རྣམ་པས་འཇུག་པ་དེ་ཡིན་པའི་ཕྱིར། མཚན་གཞི་ནི་ཡོད་དེ། བུམ་
འཛིན་དབང་མངོན་གྱིས་བུམ་པའི་ཆ་ཤས་ཐམས་ཅད་བཟུང་བར་ཁས་མི་ལེན་ཀྱང་། བུམ་པ་ལ་
དམིགས་པའི་ཚེ་བུམ་པའི་ཆ་ཤས་རྣམས་ཚོགས་པའམ་འདྲེས་པའི་སྒོ་ནས་རང་གི་ཡུལ་དུ་ཚུར་
སྒྲུབ་པ་ལྟ་བུའི་ཚུལ་དུ་འཇུག་པ་དེ་དེ་ཡིན་པའི་ཕྱིར། རྗོད་བྱེད་ཀྱིས་སྒྲ་རྣམས་སེལ་འཇུག་ཡིན་
ཏེ། རྗོད་བྱེད་ཀྱི་སྒྲ་ལ་མིང་ཚིག་ཡི་གེ་གསུམ་དང་། རིགས་བརྗོད་ཀྱི་སྒྲ་དང་། ཚོགས་བརྗོད་ཀྱི་
325

༄༅།།དབལ་མང་གསུང་འབུམ།
སྒྲ་གཉིས་དང༌། མི་ལྡན་རྣམ་གཅོད་ཀྱི་སྒྲ་དང་། མི་སྲིད་རྣམ་གཅོད། གཞན་ལྡན་རྣམ་གཅོད་ཀྱི་སྒྲ་
གསུམ་དང་། ཆོས་བརྗོད་ཀྱི་སྒྲ་དང་། ཆོས་ཅན་བརྗོད་པའི་སྒྲ་གཉིས་དང་། ཁྱད་པར་གཞན་སྤོང་
ཁྱད་པར་གཞན་མི་སྤོང་གི་སྒྲ་གཉིས་སོགས་ཡོད་པ་ཐམས་ཅད་སེལ་འཇུག་ཡིན་
པའི་ཕྱིར། སེམས་དང་སེམས་བྱུང་རྣམས་ཡུལ་ལ་དོན་དང་མཐུན་པ་དང་དོན་དང་མི་མཐུན་
གི་སྒྲ་དང་།
པར་འཇུག་ཚུལ་གྱི་སྒོ་ནས་འཁོར་བར་འཇུག་ལྡོག་བྱེད་པར་མ་ཟད། རྗོད་བྱེད་ཀྱི་སྒྲ་དེ་དག་
ཡུལ་ལ་འཇུག་ཚུལ་མི་འདྲ་བ་ལྟར། དེ་དག་གི་ཀུན་སློང་གི་སེམས་དང་སེམས་བྱུང་དང་བསམ་
པའི་ཁྱད་པར་འཇུག་ཚུལ་མི་འདྲ་བ་དང་། དབང་བོ་གཟུགས་ཅན་པ་ཡུལ་ལ་འཇུག་ཚུལ་གྱི་སྒོ་
ནས་ཀྱང་འཁོར་བར་འཇུག་ལྡོག་གི་བྱ་བ་དུ་མ་འབྱུང་བའི་ཚུལ་ཤེས་དགོས་ཏེ། དབང་བོའི་སྒོ་
སྡོམ་པ་དང༌། ཟས་ཀྱི་ཚོད་རིག་པ་སོགས་ཚོགས་ལམ་གྱི་དུས་ཀྱི་ཉམས་ལེན་གྱི་གཙོ་བོར་ས་
སྡེ་སོགས་ལས་གསུངས་པའི་ཕྱིར། འདི་དག་ཤིན་ཏུ་གྲགས་ཆེ་བས་བྲི་མི་དགོས་པ་ལྟར་སྣང་
མོད་ཀྱང་། རང་རྒྱུད་ཀྱི་སེམས་དང་སེམས་བྱུང་ལ་དཔྱོད་པ་བྱེད་པ་རྣམས་ཀྱིས་ཤེས་པ་ཡུལ་
ལ་འཇུག་ཚུལ་ལ་བློ་ཁ་ཕྱོགས་པར་བྱས་ཏེ། ཡང་དག་པའི་ཚད་མའི་རྗེས་སུ་འབྲང་བའི་ཆེད་དུ་
དྲན་ཐོ་ཙམ་བཀོད་པའོ། །
གཉིས་པ་དེ་ལས་འཁོར་བར་འཇུག་ལྡོག་བྱེད་ཚུལ་ནི། འཁོར་བར་འཁོར་ཚུལ་མ་ཤེས་ན་
ཐར་བར་བགྲོད་ཚུལ་མི་ཤེས་ལ། འཁོར་བར་འཁོར་ཚུལ་ཤེས་པ་ལ་སེམས་དང་སེམས་བྱུང་
གི་རྣམ་གཞག་ཤེས་དགོས་ཏེ། བརྟན་གཡོའི་སྣོད་བཅུད་མཐའ་དག་ལས་ཀྱིས་བསྐྱེད་ཅིང་ལས་
ཀྱིས་སྤྲུལ་བ་སོགས་སུ་མདོ་སྡེ་དུ་མ་ལས་གསུངས་ལ། ལས་ཀྱི་རྩ་བ་ཉོན་མོངས་ལ་རག་ལས་
ཤིང་། དེ་ཡང་ལྟ་བ་ལྔ་དང་ལྟ་མིན་ལྔ་སོགས་ཉོན་མོངས་ཕན་ཚུན་འབྲེལ་བའི་དབང་གིས་དགེ་
མི་དགེའི་ལས་སྣ་ཚོགས་བསགས་ནས་རྟེན་འབྲེལ་ཡན་ལག་བཅུ་གཉིས་ཀྱི་སྒོ་ནས་འཁོར་
བར་འཁོར་བ་ཡིན་པའི་ཕྱིར། རྟེན་འབྲེལ་ཡན་ལག་བཅུ་གཉིས་ཀྱི་རྣམ་གཞག་ཀྱང་སེམས་
དང་སེམས་བྱུང་གི་སྟེང་ནས་ཤེས་དགོས་ཏེ། ཡན་ལག་བཅུ་གཉིས་ཀྱི་ནང་ནས་མ་རིག་པ་
དང་། སྲེད་པ་དང་། ལེན་པ་དང་གསུམ་ཉོན་མོངས་པའི་ཀུན་འབྱུང་དང་། ཡན་ལག་གཉིས་པ་
འདུ་བྱེད་ཀྱི་ལས་དང་། བཅུ་བ་སྲིད་པ་གཉིས་ལས་ཀྱི་ཀུན་འབྱུང་ཡིན་ཞིང་། ལྷག་མ་བདུན་སྡུག་
བདེན་དང་འཕང་འབྲས་ཤས་ཆེ་ན་ཡང་། མིང་གཟུགས་དང་སྐྱེ་མཆེད་ནང་ཚན་གྱི་གཟུགས་
ཅན་མ་གཏོགས་པ་རྣམས་དང་རེག་ཚོར་སྲེད་ལེན་སྲིད་པ་ལྔ་དང་། སྐྱེ་རྒ་གཉིས་ཀྱང་སེམས་
326

༄༅།།དབལ་མང་གསུང་འབུམ།
སེམས་བྱུང་དང་མིང་བཞིས་བསྡུས་པ་གཙོ་ཆེ་བའི་ཕྱིར། དེར་མ་ཟད། ཡང་དག་པར་རྫོགས་
པའི་སངས་རྒྱས་ཀྱི་སྐུ་གསུང་ཐུགས་དང་། གནས་ལུས་ལོངས་སྤྱོད་མཛད་པ་སོགས་ཀྱི་རྒྱུ་
ཚོགས་གཉིས་དང་། དེའི་རྩ་བ་བྱང་ཆུབ་ཀྱི་སེམས་ལ་རག་ལས་པར་གསུངས་པ་དང་། བདེན་
པ་མཐོང་བ་ལ་བརྟེན་ནས་མ་རིག་པའི་ས་བོན་དྲུང་ཕྱུང་སྟེ། ཐེག་པ་ཆེ་ཆུང་གི་ལམ་གྱིས་ཐར་
བར་བགྲོད་པ་ནི་བདག་མེད་རྟོགས་པའི་ཤེས་རབ་ལ་རག་ལས་པ་དང་། རྟེན་འབྲེལ་བཅུ་གཉིས་
ཀྱི་སྐྱེ་འགག་ལུགས་འབྱུང་ལྡོག་གིས་ཀུན་ཉོན་དང་རྣམ་བྱང་འགྲུབ་པ་དང་། བདེན་བཞིའི་འཇུག་
ལྡོག་ལ་བརྟེན་ནས་འཁོར་འདས་ཀྱི་རྣམ་གཞག་འགྲུབ་པར་གསུངས་པ་སོགས་ཀྱི་གནད་བསྡུས་
ན། ཆོས་ཀྱི་རྩ་བ་སེམས་ཁོ་ན་ལ་རག་ལས་པ་དང་། སེམས་འཁོར་འདས་ཀྱི་བྱེད་པོ་ཡིན་ཚུལ་
ལ་ཐུག་པས། ཐར་བ་འདོད་པ་རྣམས་ཀྱིས་ཉིན་མཚན་ཀུན་ཏུ་རང་རྒྱུད་ལ་བརྟགས་ནས་མི་དགེ་
བའི་སེམས་དང་སེམས་བྱུང་ཟིལ་གྱིས་མནན་ཏེ་ཕྱིན་ཅི་ལོག་གི་བློ་སྣ་འགོག་པ་དང་དགེ་བའི་
སེམས་དང་སེམས་བྱུང་གོང་དུ་སྤེལ་ནས་ཕྱིན་ཅི་མ་ལོག་པའི་རྟོགས་པ་སྐྱེ་བ་ལ་འབད་དགོས་
ཤིང་། དེ་ཡང་མི་དགེ་བའི་བསམ་པ་ཐམས་ཅད་དང་གཅེས་འཛིན་དང་བདག་འཛིན་གྱི་ནང་
དུ་བསྡུས་ནས་དེའི་གཉེན་པོར་བྱང་ཆུབ་ཀྱི་སེམས་དང་ཡང་དག་པའི་ལྟ་བ་མ་སྐྱེ་བ་སྐྱེས་པ་
དང་། སྐྱེས་པ་མི་ཉམས་ཤིང་སྤེལ་བའི་སྒོ་ནས་རྣམ་པ་ཐམས་ཅད་མཁྱེན་པའི་སར་བགྲོད་པ་ནི་
ཐོས་བསམ་སྒོམ་གསུམ་གྱི་སྙིང་བོ་གཅིག་པུར་བཟུང་ནས་རང་གཞན་གྱི་དོན་གཉིས་ལྷུན་གྱིས་
གྲུབ་པའི་དགའ་སྟོན་ལ་ལོངས་སྤྱད་པར་བྱའོ། །མཐའ་དཔྱད་པ་ལ་སེམས་དང་སེམས་བྱུང་
སོ་སོའི་ངོ་བོ་ལ་དཔྱད་པ་དང་། མཚུང་ལྡན་རྣམ་པ་ལྔ་མཚུངས་ལ་དཔྱད་པ། སེམས་གང་གི་
འཁོར་དུ་སེམས་བྱུང་གང་ཡོད་པ་ལ་དཔྱད་པ། དད་པ་དང་མ་དད་པ་སོགས་སྤང་གཉེན་སྦྱོར་
ཚུལ་ལ་དཔྱད་པ། སེམས་ཀྱི་ངོ་བོ་གསལ་རིག་ཙམ་ལ་དཔྱད་པ། སེམས་རྟོགས་ན་སངས་རྒྱས་
ཡིན་མིན་སོགས་གཞན་ལུགས་དུ་མ་ལ་དཔྱད་པ། རང་རིག་གཞན་རིག་དང་། དབང་མངོན་
ཡིད་མངོན་ལ་དཔྱད་པ། སེམས་ཡུལ་ལ་འཇུག་ཚུལ་ལ་མི་འདྲ་བའི་ཁྱད་པར་དུ་མ་ལ་དཔྱད་པ་
སོགས་ཡོད་ཀྱང་ཟུར་དུ་འགོད་པར་བྱའོ། །
ཞེས་སེམས་དང་སེམས་བྱུང་གི་རྣམ་གཞག་ཅུང་ཟད་བཀོད་པ་འདི་ནི་རང་ཉིད་སྐྱེས་སྦྱངས་
དམན་པའི་ཁར་ལུས་སེམས་རྒ་བས་ནོན་ཆེ་ནས་མི་ལྕོགས་ཀྱང་། ཀུན་མཁྱེན་བླ་མའི་གདན་
ས་ལྷོ་རྒྱུད་ཀྱི་ཆོས་སྡེ་ཆེན་པོ་དགའ་ལྡན་ཆོས་འཁོར་གླིང་གི་མཚན་ཉིད་གྲྭ་ཚང་ནས་བསྡུས་གྲྭ་
327

༄༅།།དབལ་མང་གསུང་འབུམ།
བློ་རྟགས་ཀྱི་འཛིན་གྲྭ་སྔ་ཕྱི་མང་པོས་ཡང་ཡང་རྣ་བ་ཚ་བར་བསྐུལ་བ་དང་། གཞན་ཡང་ལས་
སྣེ་དང་གྲྭ་རྒན་མང་པོས་མདོ་སྔགས་ལམ་རིམ་གྱི་གྲྭ་ཚང་ཕན་ཚུན་གསུམ་ག་ལ་མཁོ་ཆེ་བས་
ཅིས་ཀྱང་བྲི་དགོས་ཞེས་ནན་ཏན་བསྐུལ་བའི་ངོ་མ་བཅག་ཙམ་དུ་རྒན་པོ་རྙོམས་ལས་པ། རཏྣངྷ་
ཛས་མཁས་པའི་གསུང་རྒྱུན་བློ་ལ་དྲན་ཚོད་དང་བསྟུན་ནས་བྲིས་པའི་ཡི་གེ་བ་ནི་རིགས་པ་སྨྲ་
བའི་དགེ་སློ